  Туспуктэм: Удмуртиысь тӧролэн но кивалтэтлэн пресс-службазы Наталия Сильвестрова Удмуртиын «Земский доктор» но «Земский фельдшер» программаос ужзэс азинто. 2023-тӥ ар кутсконысен программаосъя элькунысь эмъяськонниосы 22 эмчи но 10 эм ужасьёс вуизы. Со сярысь улосвыл тӧролэн но кивалтэтлэн пресс-службазы ивортӥз. Выль эмчиос Балезино, Вавож, Дэбес, Дэри, Каракулино, Пичи Пурга, Сарапул, Сюмси, Шаркан но Якшур-Бӧдья ёрос эмъюртъёсы ужаны интыяськизы. Алнаш, Вотка, Дэри, Кияса, Пичи Пурга, Сарапул, Ува, Шаркан но Юкаменск ёрос эмъяськонниосы фельдшеръёс, акушеркаос но эмсузэръёс вуизы. Тужгес но трос ужасьёс Завьялэ интыяськизы – тямыс эмчи но кык фельдшер. Кылсярысь, Дэри ёросысь Сизьгуртысь выль фельдшерско-акушерской пунктын фельдшер Сергей Норхин ужаны кутскиз. Со тазалыкез утёнъя удысэ 37 аресын мынымы малпаз но фельдшерлы дышетскиз. Солы адямисты эмъяны кылдэмын шуыса вера. Табере со гуртысь 457 улӥсьёслэсь тазалыксэс утёз. Удмуртиын «Земский доктор» программа 2012-тӥ арысен ужа, «Земский фельдшер» – 2018-тӥ арысен. Гуртъёсы вуэм эмчиос 1 но 1,5 миллион манет тыронъёс басьто, эмсузэръёс но мукет эм ужасьёс – 500 но 750 сюрс манет. Оглом элькунысь эмъюртъёсы программаяосъя 2023-тӥ арын 64 эмчиез но 34 эм ужасез кутыны малпало. Тодэ вайытом, Удмуртиысь эмчиосты Лука Крымсколэн медаленыз данъязы. Тегъёс: Тазалык эмчиос эмсузэр фельдшер Земскийдоктор Земскийфельдшер эмъяськонниос Удмуртия  